techiaith/cofnodycynulliad_en-cy huggingface dataset:
English: So, I'll begin by just responding to that very specific question in terms of local authorities being penalised through the RSG. I just want to be really clear that there is no link whatsoever to the revenue support grant from this work at all. This is about giving local authorities the power to choose to raise additional funding within their areas; it has no knock-on impact whatsoever on the revenue support grant. I think that's important for us to recognise. It will be a legal requirement that any funds raised from the levy must be used to fund local authority expenditure. I think that you'll find within the consultation document some questions that we're keen to hear people's responses on in terms of how that should be reported, whether or not - you know, what level of hypothecation people believe would be appropriate. I think we have to strike a balance, really, between being pragmatic and practical in terms of the amount of information that we ask local authorities to gather and to share. And I think that perhaps that annual report that is suggested in the consultation document might be a good way to have that level of transparency and for people to hold their local authorities to account and for visitors to understand where their contribution has gone. So, that's a suggestion in the consultation document. We're open to all ideas, because this is genuinely a consultation where we're seeking to hear as many views as we possibly can on the proposals, and, of course, I'd encourage all colleagues with an interest to have their say.
Welsh: Felly, dechreuaf drwy ymateb i'r cwestiwn penodol iawn hwnnw o ran awdurdodau lleol yn cael eu cosbi trwy'r grant cynnal refeniw. Hoffwn fod yn glir iawn nad oes cysylltiad o gwbl rhwng y grant cymorth refeniw a'r gwaith hwn. Diben hyn yw rhoi'r grym i awdurdodau lleol ddewis codi arian ychwanegol yn eu hardaloedd; nid yw'n cael unrhyw effaith o gwbl ar y grant cymorth refeniw. Rwy'n credu bod hynny'n bwysig i ni ei gydnabod. Bydd yn ofyniad cyfreithiol bod rhaid defnyddio unrhyw arian a godir o'r ardoll i ariannu gwariant awdurdodau lleol. Rwy'n credu y gwelwch chi yn y ddogfen ymgynghori rai cwestiynau yr ydym ni'n awyddus i glywed ymatebion pobl iddynt o ran sut y dylid adrodd am hynny, p'un a ydynt - wyddoch chi, faint o glustnodi mae pobl yn credu fyddai'n briodol. Rwy'n credu bod yn rhaid i ni gael cydbwysedd, mewn gwirionedd, rhwng bod yn bragmataidd ac ymarferol o ran faint o wybodaeth yr ydym yn gofyn i awdurdodau lleol ei chasglu a'i rhannu. Ac rwy'n credu efallai y gallai'r adroddiad blynyddol hwnnw sy'n cael ei awgrymu yn y ddogfen ymgynghori fod yn ffordd dda o sicrhau'r tryloywder hwnnw ac i bobl allu dal eu hawdurdodau lleol i gyfrif ac i ymwelwyr ddeall i ble'r aeth eu cyfraniad. Felly, mae hynny'n awgrym yn y ddogfen ymgynghori. Rydym ni'n agored i bob syniad, oherwydd mae hwn mewn difrif calon yn ymgynghoriad lle rydym ni'm ceisio clywed cymaint o safbwyntiau ag y gallwn ni o bosib ynghylch y cynigion, ac, wrth gwrs, byddwn yn annog pob cyd-Aelod sydd â diddordeb i ddweud eu dweud.
English: Diolch, Llywydd, and thank you, Minister, for bringing forward today's statement. Minister, you'll be aware, of course, that this summer's report by the Federation of Small Businesses on tourism showed that tourism accounts for over 17 per cent of Wales's gross domestic product, and accounted for over 12 per cent of employment here in Wales, showing how crucial that sector is to us as a country and to many of our communities across Wales. Within that report, Minister, you'll also be aware that they've stated - the FSB - that 'discussions on more tax are unhelpful, so tourism tax should be kept off the table'. In addition to this, Minister, across the summer recess in my capacity as chair of the cross-party group on tourism, I had the delight of meeting a number of businesses within the tourism sector, listening to their concerns and the challenges that they are facing at the moment. And it's clear to me, from those in the sector, that this is the wrong time to introduce a tourism tax, and, in their words, it could be detrimental to their businesses. So, Minister, we have your side of the story, which seems to say that a tourism tax is a wonderful idea, and we've got hard-working businesses and the Federation of Small Businesses saying that this is not a good idea. So, who's wrong here, Minister? Is it them or is it you?
Welsh: Diolch, Llywydd, a diolch i chi, Gweinidog, am gyflwyno datganiad heddiw. Gweinidog, byddwch yn ymwybodol wrth gwrs, bod yr adroddiad dros yr haf gan y Ffederasiwn Busnesau Bach ar dwristiaeth yn dangos mai twristiaeth sy'n gyfrifol am dros 17 y cant o gynnyrch domestig gros Cymru, ac yn cyfrif am dros 12 y cant o gyflogaeth yma yng Nghymru, gan ddangos pa mor hanfodol yw'r sector honno i ni fel gwlad ac i lawer o'n cymunedau ledled Cymru. O fewn yr adroddiad hwnnw, Gweinidog, byddwch chi hefyd yn ymwybodol eu bod nhw wedi datgan - y Ffederasiwn Busnesau Bach - 'Nid yw trafodaethau am fwy o dreth o unrhyw gymorth, felly dylid rhoi'r gorau i ystyried treth dwristiaeth'. Yn ogystal â hyn, Gweinidog, yn ystod egwyl yr haf yn rhinwedd fy swydd yn gadeirydd y grŵp trawsbleidiol ar dwristiaeth, cefais y pleser o gwrdd â nifer o fusnesau yn y sector twristiaeth, gan wrando ar eu pryderon a'r heriau maen nhw'n eu hwynebu ar hyn o bryd. Ac mae'n amlwg i mi, o'r hyn a glywais gan y rhai yn y sector, mai dyma'r amser anghywir i gyflwyno treth dwristiaeth, ac, yn eu geiriau nhw, gallai fod yn niweidiol i'w busnesau. Felly, Gweinidog, mae gennym eich ochr chi o'r stori, sydd fel pe bai'n dweud bod treth dwristiaeth yn syniad gwych, ac mae gennym ni fusnesau diwyd a'r Ffederasiwn Busnesau Bach yn dweud nad yw hyn yn syniad da. Felly, pwy sy'n anghywir yma, Gweinidog? Ai nhw neu chi?
English: The next item is the statement by the Minister for Health and Social Services on an update on COVID and winter pressures. And I call on the Minister now to make her statement. Eluned Morgan.
Welsh: Yr eitem nesaf yw'r datganiad gan y Gweinidog Iechyd a Gwasanaethau Cymdeithasol ar ddiweddariad ar COVID a phwysau'r gaeaf. Dwi'n galw ar y Gweinidog nawr i wneud ei datganiad. Eluned Morgan.
English: Thank you very much to the Minister. Thank you for the statement. In parliamentary terms, we're setting some sort of baseline today, I suppose. This statement comes at the very beginning of the term, at a time when we're in transition between summer and winter, or moving to summer pressures and winter pressures, because it has become more and more apparent that the NHS is unsustainable at all times of the year, and that the summer can be just as exceptional as the winter. I know from personal experience this summer what it's like to wait 10 hours for treatment in A&E. I can't criticise the staff, who were working so very hard and doing their very best, but it's not acceptable, and I thank and wish the committed staff across the NHS in Wales well, as they face the winter pressures. Where are we today? Where is the Welsh NHS? We have a statement here that refers to an ongoing pandemic, of course, but where COVID pressures are reducing. The Minister said that we're in a stable position, but we do see an emerging picture of the threat that we face as COVID and flu and other respiratory viruses all come together. Additional guidance for the winter is being prepared, according to the Minister, and NHS institutions will need to ensure that robust and resilient plans are in place.
Welsh: Diolch yn fawr iawn i'r Gweinidog. Diolch am y datganiad. Mewn termau seneddol, rydyn ni'n gosod rhyw fath o baseline heddiw, am wn i. Mae'r datganiad yma'n dod reit ar ddechrau'r tymor ar amser sy'n pontio rhwng yr haf a'r gaeaf, neu gallwn i ddweud cyfnod o bwysau'r haf a chyfnod o bwysau y gaeaf, achos mae wedi dod yn fwy a mwy amlwg, wrth gwrs, bod yr NHS yn anghynaladwy ar bob adeg o'r flwyddyn, a bod yr haf yn llawn mor eithriadol â'r gaeaf. A dwi'n gwybod o brofiad personol yr haf yma beth ydy aros 10 awr am driniaeth mewn adran frys. Alla i ddim beirniadu'r staff oedd yn gweithio mor galed, yn gwneud eu gorau, ond dydy o ddim yn dderbyniol, a dwi'n diolch ac yn dymuno'n dda i'r staff ymroddgar ar draws NHS Cymru wrth iddyn nhw wynebu'r gaeaf yma. Lle ydyn ni arni heddiw? Lle mae NHS Cymru arni? Mae gennym ni ddatganiad yma sydd yn cyfeirio at barhad pandemig, wrth gwrs, ond lle mae pwysau oherwydd COVID yn lleihau, meddai'r Gweinidog. Rydyn ni mewn stable position, meddai hi, ond rydyn ni yn cael darlun o'r bygythiadau rydyn ni'n eu hwynebu wrth i COVID a'r ffliw a firysau anadlol eraill ddod ar draws ei gilydd. Mae canllawiau ychwanegol ar gyfer y gaeaf yn cael eu paratoi, meddai'r Gweinidog, a bydd angen i sefydliadau'r NHS sicrhau bod cynlluniau cadarn a gwydn ar waith.
English: The next item, therefore, is the statement by the Minister for Education and Welsh Language, an update on free school meals. I call on the Minister to make his statement - Jeremy Miles.
Welsh: Yr eitem nesaf, felly, yw'r datganiad gan Weinidog y Gymraeg ac Addysg, diweddariad ar brydau ysgol am ddim. Dwi'n galw ar y Gweinidog i wneud ei ddatganiad - Jeremy Miles.
English: For me, knowing now, especially now given the cost-of-living crisis, that free school meals will be universal in primary schools is a moment of reflection, a moment to remember my own experiences in school, and a moment to remember as well the long battle to get to this point in the first place. I am proud that Plaid Cymru has never given up on this policy. Looking at the current situation, we've heard from a number of colleagues today - Heledd Fychan, Laura Anne Jones, Sarah Murphy - that a number of councils are struggling to roll out free school meals and don't believe they'll meet the deadline the Welsh Government has set. Of course, this is a mammoth task and I'm very sympathetic with this. Looking close to home, Bridgend is one of those councils; the responsible cabinet member saying that some schools don't have the facilities. So, I think it's important the Welsh Government supports those councils as much as possible. I was wondering if the Minister could outline what support the Welsh Government has provided to councils like Bridgend so far, and what conversations has he had specifically with Bridgend County Borough Council. Within the county, we have some of the most deprived communities not just in Wales but in all of the UK, and it's important that we work to ensure that the council rolls out free school meals as soon as possible, and that they are fully supported by Welsh Government in doing so.
Welsh: I mi, o wybod nawr, yn enwedig nawr o ystyried yr argyfwng costau byw, y bydd prydau ysgol am ddim yn gyffredinol mewn ysgolion cynradd, mae'n foment o fyfyrio, yn foment i gofio fy mhrofiadau fy hun yn yr ysgol, ac yn foment i gofio hefyd y frwydr hir i gyrraedd y pwynt hwn yn y lle cyntaf. Rwy'n falch nad yw Plaid Cymru erioed wedi ildio ar y polisi hwn. O edrych ar y sefyllfa bresennol, rydym ni wedi clywed gan nifer o gydweithwyr heddiw - Heledd Fychan, Laura Anne Jones, Sarah Murphy - bod nifer o gynghorau yn ei chael hi'n anodd cyflwyno prydau ysgol am ddim ac nad ydyn nhw'n credu y byddan nhw'n cwrdd â'r terfyn amser y mae Llywodraeth Cymru wedi ei osod. Wrth gwrs, mae hon yn dasg enfawr ac rwy'n cydymdeimlo'n fawr â hyn. Wrth edrych yn agos at adref, mae Pen-y-bont ar Ogwr yn un o'r cynghorau hynny; yr aelod cabinet cyfrifol yn dweud nad oes gan rai ysgolion y cyfleusterau. Felly, rwy'n credu ei bod hi'n bwysig bod Llywodraeth Cymru yn cefnogi'r cynghorau hynny gymaint â phosibl. Meddwl oeddwn i tybed a allai'r Gweinidog amlinellu pa gefnogaeth y mae Llywodraeth Cymru wedi'i darparu i gynghorau fel Pen-y-bont ar Ogwr hyd yma, a pha sgyrsiau y mae ef wedi'u cael yn benodol gyda Chyngor Bwrdeistref Sirol Pen-y-bont ar Ogwr. Yn y sir, mae gennym ni rai o'r cymunedau mwyaf difreintiedig nid yn unig yng Nghymru ond yn y DU i gyd, ac mae'n bwysig ein bod ni'n gweithio i sicrhau bod y cyngor yn cyflwyno prydau ysgol am ddim cyn gynted â phosibl, a'u bod yn cael cefnogaeth lawn gan Lywodraeth Cymru wrth wneud hynny.
English: Sorry, I just want to be clear: authorities are not struggling to deliver on this policy. They've worked incredibly hard to make sure -
Welsh: Mae'n ddrwg gen i, rydw i eisiau bod yn glir: nid yw awdurdodau yn cael trafferth o ran cyflawni'r polisi hwn. Maen nhw wedi gweithio'n hynod o galed i wneud yn siŵr -
English: I'm not denying that at all.
Welsh: Dydw i ddim yn gwadu hynny o gwbl.
English: Diolch, Deputy Llywydd. I very much welcome the statement from the Welsh Labour Government's education Cabinet member, and the further new additional investment for the extended school holiday period, so thank you very much. It is good news that the Welsh Labour Government is delivering on its programme for government in maximising fairness for all and eliminating inequality, and it is a sign of the Welsh Labour Government's ambitious plans that £35 million of new capital funding will support the roll-out of the scheme, in addition to the £25 million of capital funding previously allocated and a commitment of £200 million of revenue funding over the next few years. Also, I know from speaking directly to schools and pupils, parents and children across Islwyn, that these measures from the Welsh Labour Government are welcomed and greatly appreciated in these very dark times. I also welcome hugely the work of the WLGA in delivering, once again, real change on the ground. The Tory cost-of-living crisis, we know, will result in severe and negative consequences for the poorest communities in Wales. This is wrong, and it is not the role of any UK Government to harm and hurt its most vulnerable. Our Welsh Labour First Minister stated -
Welsh: Diolch, Dirprwy Lywydd. Rwy'n croesawu'r datganiad gan aelod Cabinet addysg Llywodraeth Lafur Cymru, a'r buddsoddiad newydd ychwanegol arall ar gyfer cyfnod estynedig gwyliau ysgol, felly diolch yn fawr. Mae'n newyddion da bod Llywodraeth Lafur Cymru yn cyflawni ei rhaglen lywodraethu o ran sicrhau tegwch i bawb a dileu anghyfartaledd, ac mae'n arwydd o gynlluniau uchelgeisiol Llywodraeth Lafur Cymru y bydd £35 miliwn o gyllid cyfalaf newydd yn cefnogi cyflwyno'r cynllun, yn ychwanegol at y £25 miliwn o gyllid cyfalaf a gafodd ei ddyrannu'n flaenorol ac ymrwymiad o £200 miliwn o gyllid refeniw yn ystod y blynyddoedd nesaf. Hefyd, rwy'n gwybod o siarad yn uniongyrchol ag ysgolion a disgyblion, rhieni a phlant ar draws Islwyn, bod croeso mawr i'r mesurau hyn gan Lywodraeth Lafur Cymru a'u bod yn cael eu gwerthfawrogi'n fawr yn y cyfnod tywyll iawn hwn. Rwyf i hefyd yn croesawu gwaith aruthrol Cymdeithas Llywodraeth Leol Cymru wrth gyflawni, unwaith eto, newid gwirioneddol, ar lawr gwlad. Bydd argyfwng costau byw'r Torïaid, gwyddom ni, yn arwain at ganlyniadau difrifol a negyddol i gymunedau tlotaf Cymru. Mae hyn yn anghywir, ac nid swyddogaeth unrhyw Lywodraeth y DU yw niweidio a brifo ei rhai mwyaf bregus. Dywedodd ein Prif Weinidog Llafur Cymru -
English: Can you ask the question now, please?
Welsh: A fedrwch chi ofyn y cwestiwn nawr, os gwelwch yn dda?
English: Thank you. Yes, I will. No children should go hungry. Minister, what assessment has the Welsh Labour Government made of the positive impact that the delivery of a nutritious school meal for all primary school pupils in Islwyn will have on educational outcomes and the well-being of Wales's youngest children? Thank you.
Welsh: Diolch. Gwnaf. Ni ddylai unrhyw blant fynd heb fwyd. Weinidog, pa asesiad y mae Llywodraeth Lafur Cymru wedi'i wneud o'r effaith gadarnhaol y bydd darparu pryd ysgol maethlon i bob disgybl ysgol gynradd yn Islwyn yn ei gael ar ganlyniadau addysgol a lles plant ieuengaf Cymru? Diolch.
English: I thank Rhianon Passmore for that important question. I think there'll be a number of positive consequences in the lives of these young learners and their families. The first, immediate effect will be to contribute to alleviating, to some extent, aspects of the cost-of-living pressures that families are under. If you like, I think a longer term benefit will be both to be able to transform the role of food in our schools in terms of healthy eating but also in terms of the understanding of young people about food - the origins of food and nutrition and so on. And I think it will have the effect of raising the profile of healthy eating in schools more generally, but also it increases the range of food that pupils eat and it'll also have well-being benefits for individual learners, which will lead to educational improvement. And I think one of the key benefits of this universal policy, which we've heard a number of speakers raise already, is eliminating the stigma that often is attached to free school meals. And many people in the Chamber have spoken about that passionately from their own experience, and I think, given the pressures that families are under, as much as we can do to eliminate that stigma I think is really very, very important.
Welsh: Diolch i Rhianon Passmore am y cwestiwn pwysig hwnnw. Rwy'n credu y bydd nifer o ganlyniadau cadarnhaol ym mywydau'r dysgwyr ifanc hyn a'u teuluoedd. Yr effaith gyntaf, ar unwaith fydd cyfrannu at leddfu, i ryw raddau, agweddau ar y pwysau costau byw y mae teuluoedd o danyn nhw. Os mynnwch chi, rwy'n credu y bydd budd tymor hirach yn gallu trawsnewid rôl bwyd yn ein hysgolion o ran bwyta'n iach ond hefyd o ran dealltwriaeth pobl ifanc am fwyd - tarddiad bwyd a maeth ac yn y blaen. Ac rwy'n credu y bydd yn cael yr effaith o godi proffil bwyta'n iach mewn ysgolion yn fwy cyffredinol, ond hefyd mae'n cynyddu'r amrywiaeth o fwyd y mae disgyblion yn ei fwyta a bydd ganddo fanteision lles hefyd i ddysgwyr unigol, a fydd yn arwain at welliant addysgol. Ac rwy'n credu mai un o brif fanteision y polisi cyffredinol hwn, yr ydym ni wedi clywed nifer o siaradwyr yn ei godi'n barod, yw dileu'r stigma sy'n aml ynghlwm wrth brydau ysgol am ddim. Ac mae llawer o bobl yn y Siambr wedi siarad am hynny'n angerddol o'u profiad eu hunain, ac rwy'n meddwl, o ystyried y pwysau mae teuluoedd o dan, mae gymaint ag y gallwn ni ei wneud i ddileu'r stigma yn hynod bwysig yn fy marn i.
English: Thank you, Minister. That brings today's proceedings to a close.
Welsh: Diolch i'r Gweinidog. Mae hynny'n dod â ni at ddiwedd busnes heddiw.
English: Thank you, Chair. As the mother of a son who's just moved from GCSE to A-level, and also as the mother of a daughter who was doing A-levels in that first cohort that was having centre-assessed grades and is now in higher education, certainly, there are things to examine in terms of how they're progressing, and adaptations for the future, especially with the point that they're competing against people in the same boat. The two, from my own experience, have found those leaps to those next steps difficult. So, that's what I would encourage the Government, but also you as the bodies responsible for that, that you need to keep this in mind: this cohort's journey is continuing, and they need to be followed, and it needs to be adapted, and to be fair to them throughout that journey. I want to look to the future. I want to ask a factual question. Can you confirm the approach to grading for the November 2022 and January 2023 exam series? Did the broadly midway point policy aim and the more generous setting of grade boundaries only apply to summer 2022, or will they also apply this November and January next year also?
Welsh: Diolch, Cadeirydd. Fel mam i fab sydd newid symud o TGAU i safon uwch, a hefyd mam i ferch oedd yn gwneud safon uwch yn y cohort cyntaf yna a gafodd y centre-assessed grades a nawr sydd yn addysg uwch, mae yna yn sicr pethau i'w harchwilio o ran sut maen nhw'n symud ymlaen, ac addasiadau i'r dyfodol, gan gymryd y pwynt eu bod nhw'n cystadlu yn erbyn pobl sydd yn yr un cwch â nhw. Mae'r ddau, allaf i jest ddweud, o'm mhrofiad fy hunan, wedi ffeindio'r neidiau i'r camau nesaf yna'n anodd. Felly, dyna fyddwn i'n annog i'r Llywodraeth, ond hefyd i chi fel y cyrff sy'n gyfrifol am hyn, sef bod angen cadw hynny mewn cof. Mae taith y cohort yma yn parhau, ac mae eisiau eu dilyn nhw, addasu a bod yn deg iddyn nhw drwy gydol y daith yna. Eisiau edrych i'r dyfodol ydw i - eisiau gofyn cwestiwn ffeithiol. Allwch chi gadarnhau'r dull graddio ar gyfer cyfresi arholiadau mis Tachwedd eleni, a mis Ionawr y flwyddyn nesaf? A oedd y nod polisi o ran y pwynt hanner ffordd yn fras a'r ffiniau graddau mwy hael a bennwyd yn berthnasol i haf eleni yn unig, neu a fyddan nhw'n berthnasol i fis Tachwedd eleni a mis Ionawr y flwyddyn nesaf hefyd?
English: In terms of that, in terms of the specifications for the November series, we have had a question regarding that from the public, raising the point that the full specifications are going to be used rather than the those adaptations from the summer. Despite the information that you have mentioned that has been provided, they are worried that it will be very difficult for learners who are sitting the exams in November to prepare for those exams because of the increase in content? Do you have comments on that?
Welsh: O ran hynny, o ran y manylebau ar gyfer y gyfres ym mis Tachwedd, rŷm ni wedi cael cwestiwn ynglŷn â hynny gan y cyhoedd, yn cwestiynu'r ffaith bod manylebau llawn yn mynd i fod yn cael eu defnyddio yn hytrach na'r addasiadau yn yr haf. Er gwaethaf y wybodaeth rŷch chi wedi sôn amdani sy'n cael ei darparu, maen nhw'n poeni y bydd hi'n anodd iawn i ddysgwyr sy'n sefyll yr arholiadau ym mis Tachwedd baratoi ar gyfer yr arholiadau hynny oherwydd y cynnydd yna mewn cynnwys. A oes gyda chi sylwadau ar hynny?
English: Thank you. One other question, in looking to the future. I was interested to hear what you were saying with regard to this analysis of equalities that you will be publishing in November - in October, I'm sorry. A general question, perhaps: how can you use the experiences of the 2022 exam series to inform the wider work being undertaken to reform qualifications, so that they fully align with the new Curriculum for Wales, but also perhaps consider that light that was shone on some of those inequalities that we've seen in so many areas during the pandemic, and, of course that are at the heart of the examination system, according to the Institute for Fiscal Studies's latest report. What can Wales learn from other countries in that regard? We hope that this analysis that you're undertaking of what happened this year will feed into that thinking. I'd like to hear your comments on that.
Welsh: Diolch. Un cwestiwn wedyn, wrth edrych at y dyfodol. Roedd diddordeb gyda fi i gylwed yr hyn yr oeddech chi'n sôn amdano, gyda'r dadansoddiad yma o ran cydraddoldebau y byddwch chi yn ei gyhoeddi ym mis Tachwedd - ym mis Hydref, mae'n flin gen i. Cwestiwn cyffredinol efallai: sut gallwch chi ddefnyddio profiadau cyfres arholiadau 2022 i gyfoethogi'r gwaith ehangach sy'n cael ei wneud i ddiwygio cymwysterau fel eu bod nhw yn cyd-fynd yn llawn â chwricwlwm newydd Cymru, ond hefyd efallai ystyried y golau yna a wnaeth gael ei roi ar rai o'r anghydraddoldebau rŷn ni wedi'u gweld mewn cymaint o feysydd yn ystod y pandemig, ac, wrth gwrs, sydd wrth galon y system arholiadau, yn ôl yr adroddiad diweddar gan yr IFS. Beth all Cymru ddysgu o wledydd eraill yn hynny o beth? Rwy'n gobeithio y bydd y dadansoddiad yma rŷch chi'n ei wneud o beth ddigwyddodd eleni yn gallu bwydo mewn i feddwl felly. Felly, hoffwn i wybod eich sylwadau ar hynny.
English: Yes. Anybody else? No. Thank you, Chair.
Welsh: Ydy, diolch yn fawr. Unrhyw un arall? Na. Diolch, Gadeirydd.